wickkiey/tamil-wikipedia-chunked huggingface dataset:
# தமிழக அறிவியல் பேரவை ஒன்பதாம் கருத்தரங்கம்

**தமிழக அறிவியல் பேரவை ஒன்பதாம் கருத்தரங்கம்** 2010 செப்டம்ப 11 இருந்து 13 வரை காரைக்குடியில் உள்ள அழகப்பா பல்கலைக்கழகத்தில் நடைபெற்றது. இந்தக் கருத்தரங்கத்தை சுதேசி அறிவியல் இயக்கம் நடத்தியது. இதில் தமிழ் மொழியில் ஆய்வுக் கட்டுரைகள் இங்கு வாசிக்கப்பட்டன. இந்த மாநாட்டில் முதன்மைக் கருப்பொருள் தமிழ்கத்தின் சக்தி வளம் ஆகும்.
# பவானிசாகர் அணை

கோயம்புத்தூர் மாவட்டத்தின் மேட்டுப்பாளையம், சிறுமுகை வழியாக வரும் பவானி ஆற்றுடன் நீலகிரி மாவட்டத்தில் உற்பத்தியாகும் மோயாறு கலக்கும் இடத்தில் கீழ் பவானி திட்டம் மூலம் அணை கட்டப்பட்டுள்ளது. இதனால் உண்டான நீர்தேக்கத்திற்கு **பவானி சாகர் நீர்தேக்கம்** என்று பெயர். நாடு விடுதலை அடைந்தபிறகு உருவான இத்திட்டம் 1956 இல் நிறைவடைந்தது. இந்த அணை பவானிசாகர் அணை என்றே அழைக்கப்படுகிறது. இவ்வணை ஈரோடு மாவட்டம் சத்தியமங்கலம் வட்டத்தில் உள்ள கொத்தமங்கலம் என்ற கிராமத்திற்கு அருகில் கட்டப்பட்டுள்ளது. இது ஒரு மண் அணையாகும். இதன் உயரம் 105 அடி, இதன் கொள்ளளவு 33 கோடி கனஅடியாகும். இதன் நீர்ப்பிடிப்பு பகுதி 1621.5 சதுர மைல் ஆகும். நீர்தேக்கத்தின் பரப்பளவு 30 சதுர மைல்களாகும். . அணை உள்ள இடத்தில் உள்ள நகர் அணையின் பெயராலயே பவானிசாகர் என அழைக்கப்படுகிறது, இது ஒரு பேரூராட்சி ஆகும். இவ்வணையிலிருந்து செல்லும் கீழ் பவானி திட்ட கால்வாய் ஈரோடு மாவட்டத்தை வளப்படுத்துகிறது.
# பவானிசாகர் அணை

## அணையின் கொள்ளளவும் பாசன வசதியும்

பவானி சாகர் அணையின் கொள்ளளவு 32.8 டி.எம்.சி ஆகும். பவானி சாகர் அணையின் மூலம் புதிய ஆயக்கட்டு 2.07 லட்சம் ஏக்கர் பாசனம் பெறுகிறது. இப்புதிய ஆயக்கட்டு இரு பகுதிகளாக [ ஒற்றை படை, இரட்டை படை மதகுகள்] பிரிக்கப்பட்டு, ஆண்டுதோறும் ஒரு பகுதிக்கு [ 1,03 ,500 ஏக்கர்] நெல்லுக்கும், மறு பகுதிக்கு புஞ்சை பயிருக்கும், மாறி மாறி பாசனம் பெருகிறது. நெல்லுக்கு 24 டி.எம்.சி நீரும், புஞ்சை பயிருக்கு 12 டி.எம்.சி நீரும் ஆகமொத்தம் 36 டி.எம்.சி நீர் தேவை படுகிறது. இவ்வணையின் மூலம் பழைய ஆயகட்டுகளான தடப்பள்ளி, அரக்கன்கோட்டை பகுதிகள் பவானி சாகர் அணைக்கு கீழுள்ள கொடிவேரி அணைக்கட்டு மூலமும், காளிங்கராயன் அணைக்கட்டு மூலம், காளிங்கராயன் பாசன பகுதியும், பாசனம் பெருகிறது. அவைகளுக்கு ஆண்டுதோறும் 24 டி.எம்.சி நீர் தேவை படுகிறது. கொடிவேரி அணைக்கட்டு மூலம் 25 ,000 ஏக்கரும் , காளிங்கராயன் அணைக்கட்டு மூலம் 15 ,000 ஏக்கரும், பாசனம் பெறுகிறது
# பவானிசாகர் அணை

## புனல்மின் நிலையம்

இந்த அணையில் இரண்டு நீர் மின் உற்பத்தி நிலையங்கள் உள்ளன, ஆற்றிற்கு நீர் வழங்கிடும் (MHPH) நுண்புனல் மின்நிலையத்தில் 8 மெகாவாட் திறனிலும் (RBC PH) வலதுகரை வாய்க்கால் மின்நிலையத்தில் 8 மெகாவாட் திறனிலும் என மொத்தம் 16 மெகாவாட் மின்னுற்பத்தி செய்யப்படுகிறது.  
16 32 மெகாவாட் (43,000 ஹெச்பி) திறனைக் கொண்டு, மொத்தமாக ஐந்து மெகாவாட் (21,000 ஹெச்பி) ஒரு திறனோடு உள்ளன.
# பவானிசாகர் அணை

## வரலாற்றுச்சிறப்பு

தமிழகத்தின் இரண்டாவது பெரிய அணை என்னும் சிறப்பிற்குரியது பவானிசாகர் அணைக்கட்டு. ஆசியாவிலேயே மிக நீளமான மண் அணையும் இதுதான். டணாய்க்கன்_கோட்டை என்றழைக்கப்படும் வரலாற்றுச்சிறப்பு மிக்க ஓர் கோட்டை அணை நீருக்குள் மூழ்கியுள்ளது. கோடைக்காலங்களில் அணையில் நீர் வற்றிய பிறகு அந்தக் கோட்டையை காண இயலும்.  
ஹொய்சாளர் ஆட்சிக்காலத்தில் படைத்தளபதியான பெருமாள் தண்டநாயக்கனைப் பாராட்டி வழங்கப்பட்ட குறுநிலத்தை அவன் ஆண்டு வந்த போது கி.பி 1254ஆம் ஆண்டு ஆற்றுச்சமவெளியில் இந்தக் கோட்டையைக் கட்டி ஆண்டான். தண்டநாயக்கன் கோட்டை நாளடைவில் டணாயக்கன் கோட்டை ஆனது. பல நூறு ஆண்டுகள் ஆன பின்பும் கூட இன்னும் உறுதியுடன் இக்கோட்டை உள்ளது.
# இந்தியாவின் கடல் வளங்கள்

உலகின் மூன்றில் இருபங்கு கடலால் சூழப்பட்டுள்ளது. கடல் பல்வேறு வளங்களைக் தன்னகத்தே கொண்டுள்ளது. அதனால் ஒவொரு நாடும் கடல் சார்ந்த வளங்களைப் பெருக்க பல்வேறு முயற்சிகளில் ஈடுபட்டு வருகின்றன. இந்தியா 7517 கி. மீ. நீள கடற்கரையைக் கொண்டுள்ளது. இந்தியாவின் மேற்கு பகுதியில் உள்ள குஜராத், மகராஷ்டிரா, கோவா, கர்நாடகா மற்றும் லட்சத்தீவுகள் அரபிக் கடலையும் கிழக்கு பகுதியிலுள்ள மேற்கு வங்காளம், ஒரிசா, ஆந்திரா, பாண்டிச்சேரி மற்றும் அந்தமான் நிக்கோபார் தீவுகள் ஆகியவை வங்காள விரிகுடாவையும் எல்லைகளாகக் கொண்டுள்ளன. தமிழ் நாடு மேற்கே அரபிக் கடலையும் கிழக்கே வங்காள விரிகுடாவையும் தெற்கே இந்தியப் பெருங்கடலையும் எல்லைகளாகக் கொண்டிருக்கிறது.
# இந்தியாவின் கடல் வளங்கள்

## இந்தியாவின் கடல் வளங்கள்

மீன் மற்றும் கடல்வாழ் உயிரினங்கள், பல்வேறு உலோகங்களின் தாதுக்கள், எண்ணெய், இயற்கை வாயு (வளிமம்) மற்றும் மீத்தேனை அடர்த்தியாகக் கொண்டுள்ள வளிம நீரேறிகள், முத்து, பவளம் மற்றும் சுண்ணாம்பு கற்கள், உப்பு, மணல் என கடல் பல்வேறு வளங்களைத் தன்னகத்தே கொண்டுள்ளது. மேலும் தொழில்நுட்ப முன்னேற்றத்தால் காற்றாலைகள், மிதவை ஆலைகள், கடல் ஒதங்களின் ஆற்றல், கடலின் மேல்மட்ட மற்றும் கீழ் மட்ட வெப்ப வேறுபாடு ஆகியவை மின்சாரம் தயாரிக்க பயன்படுத்த பயன்பட்டு அல்லது பயன்பட உள்ளன.
# இந்தியாவின் கடல் வளங்கள்

## மீன்கள்

இந்தியாவில் ஆண்டுக்கு 71.3 லட்சம் (7.13 மில்லியன்) டன் மீன்கள் பிடிக்கப்படுகின்றன (2008-09). இது உலகில் பிடிக்கப்படும் 15.17 கோடி (151.7 மில்லியன்) டன்னில் 4.7 விழுக்காடுகளாகும். இந்தியாவில் பிடிக்கப்படும் மீன்களில் 42.2 லட்சம் (4.22 மில்லியன்) டன்கள் உள்நாட்டு நீர்நிலைகளிளிருந்தும், 29.1 கோடி (2.91 மில்லியன்) டன்கள் கடலிலிருந்தும் பிடிக்கப்படுகின்றன. ஏறத்தாழ 1.5 கோடி இந்திய மக்களின் வாழ்வாதாரமாக இத்தொழில் விளங்குகிறது. இந்தியாவின் மொத்த உள்நாட்டு உற்பத்தியில் (ஜி. டி.பி) ஒரு விழுக்காடு இத்துறையிலிருந்து வருகிறது. மீன் மற்றும் மீன் பொருட்களின் ஏற்றுமதி ரூ.8200/- கோடியாக உள்ளது.
# இந்தியாவின் கடல் வளங்கள்

## உலோகத் தாதுக்கள்

கடல் ஏராளமான உலோகத் தாதுக்களை தன்னகத்தே கொண்டுள்ளது. நிக்கல், மாங்கனீஸ், கோபால்ட், தாமிரம் என பல்வேறு தாதுக்கள் உருண்டை உருண்டை கட்டிகளாக ஆழமான கடலின் (4000-6000 மீ) மேற்பரப்பில் படிந்து கிடக்கின்றன. பெரிதும் சிறிதுமாக இருந்தாலும் இவற்றின் சுற்றளவு 5 முதல் 10 செ.மீ. அளவிலேயே பெரிதும் காணப்படுகிறது. பல நாடுகள் 1960-70 களிலேயே பல கோடி டாலர்கள் செலவழித்து இவற்றின் இருப்பு மற்றும் வெளிக்கொணரும் முறைகள் உறுதி செய்யப்பட்டு செயல்பாடுகள் துவங்க இருந்தன. இந்திய அரசும் இத்தாதுக்களை வெளிக்கொணர ஆராய்ச்சிகளில் ஈடுபட்டு வருகிறது.  
அதேபோல கடல் அலைகளின் செயல்களினால் மணல் பரப்பில் பரவலாகக் கிடந்த அடர் தாதுக்களான கார்னெட், சிலிமனைட், மோனசைட், கையனைட் போன்றவை செறிவுற்று கடற்கரையில் படிந்து கிடக்கின்றன. இந்தியாவில் கேரளா, தமிழ் நாடு மற்றும் ஒரிசாவில் இவ்வகையான தாதுக்கள் அளப்பறிய அளவில் கிடைக்கின்றன. மோனசைட்டிளிருந்து கிடைக்கும் தோரியம் அணுமின்சாரம் தயாரிக்கப் பயன்படுகிறது.
# இந்தியாவின் கடல் வளங்கள்

## எண்ணெய், இயற்கை வாயு மற்றும் வளிம நீரேறிகள்

எண்ணெய் இயற்கை வாயுக்கள் கண்டங்களுக்கடியில் கிடப்பதைப் போலவே கடலுக்கடியிலும் ஆழ்துளைக் கிணறுகள் மூலம் கிடைக்கிறது. இந்தியாவின் மிகப்பெரிய எண்ணெய்க் கிணறுகள் மும்பையிலிருந்து 160 கி.மீ. மேற்கே அரபிக் கடலின் கீழுள்ள "பாம்பே ஹை" என்ற பகுதியில் கிடைக்கிறது. அதே போல பெரும் இயற்கை வாயுக் கிணறுகள் கிருஷ்ணா -கோதாவரி ஆற்றுக் கழிமுகத்துவாரன்களைக் கடந்து பரவியிருக்கும் வங்காள விரிகுடாவின் அடிப்பகுதியில் கிடைக்கிறது. அதேபோல வளிம நீரேறிகள் ஆழமான கடற்தளத்தின் மேற்பகுதியில் அதிலுள்ள மண்ணுடன் கலந்து படிகங்களாக படிந்து கிடக்கின்றன. எங்கு கடல் ஆழமாக இருக்கிறதோ அங்கு ஏற்படும் மீஅழுத்தத்தின் விளைவாக மீத்தேன் நிறைந்துள்ள வாயுக்கள் திடப்பொருளாக மாறி தரையில் படிந்து கிடக்கின்றன. ஒரு கனமீட்டர் கொள்ளளவு உடைய நீரேறி படிகம் மேலே கொண்டுவரப்பட்டால் அதிலிருந்து 160 கனமீட்டர் வரை மீத்தேன் உற்பத்திசெய்யலாம்.
# இந்தியாவின் கடல் வளங்கள்

## பவளம் மற்றும் சுண்ணாம்பு கற்கள்

கடலில் நிலவும் தட்பவெப்ப நிலைக்கேற்ப பவளங்கள் மற்றும் பவளப்பாறைகள் உருவாகின்றன. அவ்வாறான சூழ்நிலை இல்லாதபோது கடல் உயிரினங்கள் மறைந்த பிறகு அவற்றின் எலும்பு, முள் மற்றும் ஓடுகள் கடலின் அடியில் படிந்து சுண்ணாம்பு கற்களாக மாறுகின்றன.
# இந்தியாவின் கடல் வளங்கள்

## மின்னுற்பத்தி

மலைகளில் அமைக்கப்படுவது போலவே கடலின் அடியிலிருந்தும் தூண்களை ஊன்றி காற்றாலைகள் மூலம் மின்னுற்பத்தி செய்யலாம். சிறு சிறு மிதவைகளை ஒருங்கிணைத்து மிதக்கவிட்டும், கடல் ஒதங்களின் ஆற்றல் மூலமும் மின்சாரம் உற்பத்தி செய்யலாம். அதேபோல கடலின் மேல்மட்ட மற்றும் கீழ் மட்ட வெப்ப வேறுபாட்டைப் பயன்படுத்தியும் மின்சாரம் தயாரிக்க முடியும்.
# பஞ்சலோகம்

**ஐம்பொன்** அல்லது **பஞ்சலோகம்** (*Panchaloha*, தேவநாகரி: पञ्चलोह) ஓர் மாழைக் கலவை (உலோகக் கலவை) ஆகும்.
# பஞ்சலோகம்

## பஞ்சலோகங்கள்

:#செப்பு,
:#வெள்ளி,
:#தங்கம்,
:#துத்தம்,
:#ஈயம்
ஆகிய ஐந்து உலோகங்களும் கலந்தது பஞ்சலோகமாகும்.
# பஞ்சலோகம்

## பஞ்சலோக சிற்பங்கள்

இவை உயர்ந்த உலோகங்களாகக் கருதப்படுவதால் இறை திருமேனிகளை இவற்றின் கலவையால் வடித்து வந்தனர்.  
தமிழ் நாட்டில் உள்ள பல கோவில்களில் பஞ்சலோகத்தினால் ஆன சிலைகள் உள்ளன.
# பொது அறிவு

**பொது அறிவு** என்பது சமூகம்,நிகழ்வுகள்,இலக்கியம் மற்றும் உலகம் குறித்த சிறு தகவல்களாகும்.இவற்றை அறிந்து வைத்திருக்க அத்துறையில் ஆழ்ந்த பயிற்சி தேவையில்லை. இத்தகவல்கள் உலக வாழ்வினிற்கு நேரான பலன்கள் எதனையும் தராதபோதும்,தன்னைச் சுற்றி நிகழும் நிகழ்ச்சிகளைப் புரிந்து கொள்ள மிகவும் பயனாக உள்ளது. இவை ஒருவரின் பள்ளி/கல்லூரியில் பயிலும் கல்வியைத் தவிர்த்த கற்றலாக கருதப்படுகிறது.  
இத்தகவல்களின் மேலாண்மையை சோதிக்கும் வினா-விடை போட்டிகள் பள்ளி/கல்லூரி வளாகங்களில் மிக பரவலாகக் காணப்படுகிறது. தொலைக்காட்சி நிகழ்ச்சிகளிலும் பள்ளிகளுக்கிடையேயான போர்ன்விடா குவிஸ்,கோடீசுவரன் போன்றவை தனியிடம் பிடித்துள்ளன.வேலைக்கான தேர்வுகள் மற்றும் நேர்முகங்களிலும் ஒருவரின் பொது அறிவுத்திறன் அவரது நினைவாற்றல் மற்றும் நடப்பு உலக பார்வையை வெளிப்படுத்துவதாக சோதிக்கப் படுகிறது.
# படிமம்:Virappan leading his group in moily forest.jpg

## சுருக்கம்

maakal tv program...veerapan
# படிமம்:Virappan leading his group in moily forest.jpg

## Summary

Fair use rationale:This image is of dreaded sandalwood bandit Veerappan. In this undated photo the outlaw is seen moving around the outskirts of Meenyam of Kollegal taluk. This photo is taken from STF archive in Bangalore, Karnataka. As no other public domain photo can possibly exist of this moment so under US copyright law this photo can be used in the wiki article mainspace on the ground of fulfilling all the necessary criteria of *Fair use*, this photo can also be found in the full page biography brought out by Kumudam, Tamil Weekly a day after death of veerappan.
# ஜிட்டு கிருஷ்ணமூர்த்தி

**ஜிட்டு கிருஷ்ணமூர்த்தி**, அல்லது ஜே. கிருஷ்ணமூர்த்தி (மே 11, 1895–பெப்ரவரி 17, 1986), இந்திய (தத்துவ) மெய்யறிவாளர்களுள் முக்கியமானவர். உலகளவிலும் முக்கியமான தத்துவ ஆசிரியர்களுள் ஒருவராக மதிக்கப்படுபவர். பல நாடுகளிலுள்ள மக்களைச் சந்தித்து சொற்பொழிவுகளையும் கலந்துரையாடல்களையும் நிகழ்த்தினார்; இவர் அன்னி பெசண்ட் அம்மையார் வளர்ப்பு மகன் ஆவார்  
சுருக்கமாக ஜே.கே என்றழைக்கப்பட்ட இவர், இவரது இளம் வயதிலேயே அப்போதைய் தியோசபிகல் சொசைட்டியின் அன்னிபெசன்ட் அம்மையால் தத்தெடுக்கப்பட்டு, எதிர்கால தியொசபில் தலைவராக அறிவிக்கப்பட்டிருந்தார். எனினும்,எந்த ஒரு கொள்கை மூலமும் உண்மையை உணர இயலாது. உண்மை, பாதைகள் அற்ற பிரதேசம் போன்றது என்பதை உணர்ந்த ஜேகே அவர்கள் , தியோசபிகல் சொசைட்டி விட்டு விலகினார்..  
அன்றாட வாழ்வில் அவனுக்குத் தோன்றும் எண்ணங்களையும் உணர்வுகளையும் விழிப்புணர்வுடன் கவனிப்பதன் மூலம் மனிதன் தனக்குள் மாற்றம் கொண்டுவர இயலும் என்று கூறி வந்தார்.
# உள்ளடங்கிய ஆற்றல்

**உள்ளடங்கிய ஆற்றல்** (embodied energy) என்பது ஒரு உற்பத்திப் பொருளைச் செய்வதில் பயன்படுத்தப்பட்ட ஆற்றலின் அளவைக் குறிக்கும். இது, ஒரு உற்பத்திப் பொருளின் முழு வாழ்வுச் சுழலுக்குத் தேவைப்படும் ஆற்றலின் அளவைக் கண்டறிவதைக் குறிக்கோளாகக் கொண்ட ஒரு கணக்கு வைப்பு முறையாகும். மேற்படி வாழ்வுச் சுழலானது, மூலப்பொருள் எடுத்தல், அதனைக் கொண்டு செல்லல், உற்பத்தி செய்தல், பொருத்துதல், நிறுவுதல், கழற்றுதல், உடைத்தல், உக்குதல் போன்ற பல படிகளை உள்ளடக்கியதாகும்.  
கையாளப்படும் வெவ்வேறு முறைகளினால், உள்ளடங்கிய ஆற்றலின் வகை, பயன்பாட்டின் வீச்செல்லையும் அளவும் ஆகியவை பற்றிய வெவ்வேறு விதமான புரிதல்கள் உருவாகின்றன. சில முறைகள், பொருளியல் செயற்பாடுகளுக்கு அவசியமான பெற்றோலிய எரிபொருளின் அடிப்படையில் உள்ளடங்கிய ஆற்றலைக் கணக்கிடுகின்றன.
# பூரான் (பனை)

பனம் பழத்தில் சாதாரணமாக மூன்று விதைகள் இருக்கும். பனங் கொட்டை என்று சொல்லப்படும் இந்தப் பனம் விதை தகுந்த புறச் சூழற் காரணிகளால் முளை விடுவதற்குத் தயாராகும் முதற் கால கட்டங்களில், அந்த விதையினுள் இருக்கும் சத்துப் பொருளானது திடமான ஒரு பதார்த்தமாக மாறும். இந்தப் பருவத்தில் இருக்கும் பனங் கொட்டையைக் கத்தியால் இரண்டாகப் பிளந்து அதன் உள்ளிருக்கும் தவுனை(பூரானை) பெறலாம். இது வெள்ளை/மஞ்சள் நிறமாக இருக்கும். இது உண்பதற்கு மிக இனிப்பாகவும் ”பியர்சுப்” பழத்தின் கடினத்தையும் கொண்டிருக்கும்.  
முளை விட எத்தனிக்குங் காலப் பகுதியில் ஏதாவது தொற்று ஏற்பட்டு விட்டாலோ, அல்லது ஏதாவது நூண்ணங்கிகள் அதை உண்ண முயன்றாலோ, தவுன்(பூரான்) பழுதடைந்து சீந்தில் என்னும் நிலைக்கு வந்து விடும். இது, கடினத் தன்மையை இழந்த தவுனாகத் திரவமாக இருக்கும். முளைத்துப் பனங் கிழங்கு வந்து விட்ட நிலையிலும், தவுன்(பூரான்) சீந்திலாக மாறி விடும்.  
தவுன்(பூரான்) (அல்லது தவன்) தேங்காயினுள்ளுந் தோன்றும். தேங்காய் முளைக்கும் பருவத்தை அடையும் போது இது நடைபெறும். கிட்டத்தட்டப் பனம் தவுனும் தேங்காய்ப் தவுனும் ஒரே சுவையாகவே இருக்கும்.
# இந்திய விடுதலைப் போராட்டத்தில் பெண்களின் பங்கு

**இந்திய சுதந்திரப் போராட்டத்தில் பெண்களின் பங்கு** பற்றி இக்கட்டுரை விளக்குகிறது.
# இந்திய விடுதலைப் போராட்டத்தில் பெண்களின் பங்கு

## விடுதலைப் போரில் பெண்களின் பங்கு

1. சிவகங்கை இராணி வீர மங்கை வேலு நாச்சியார் ஆட்சிக்காலம் கி.பி 1780- கி.பி 1783சிவகங்கை தலைநகரான காளையார்கோயிலை கிழக்கிந்திய கம்பெனியின் படை முற்றுகையிட்டபோது சிவகங்கை மன்னர் முத்துவடுகநாதத்தேவரின் மனைவியான வேலுநாச்சியார் வீரத்தோடு எதிர்த்ததன் மூலம் தமிழக மகளிர் வீரத்தில் குறைந்தவர்கள் இல்லையென்பதை நிரூபித்தார். ஆங்கிலேய ஆதிக்கத்துக்கு எதிராக போராடிய முதல் இந்தியப் பெண்மணி என்ற பெருமையும் வேலுநாச்சியாருக்கே உரித்தாகும்.
1. 1806-ஆம் ஆண்டு ஜூலை மாதம் 10-ஆம் தேதி அதிகாலையில் வேலூர் படைவீரர்கள் புரட்சி செய்தனர்,பெண்களும் பங்கு கொண்டனர்.
1. ராணி சென்னம்மா கர்நாடக மாநிலம் 1824-1829
1. ராணி லட்சுமிபாய் வட இந்தியாவின் சான்சி நாட்டின் இராணி. 1857 இந்தியக் கிளர்ச்சியில் பெரும் பங்காற்றி இந்தியாவில் பிரித்தானியரின் ஆட்சிக்கு எதிராகக் கிளர்ந்து எழுந்தோர்களின் முன்னோடி பிரித்தானியருக்கு எதிராகப் படைகளை திரட்டினார். 1857ம் ஆண்டு, முதல் விடுதலைப் போரில் தீவிரமாக குதித்தார்
1. ஜல்காரி பாய் 1857 - 58 ஆங்கிலேய அரசை ஏமாற்றும் நோக்கத்தில், ஜல்காரி பாய், ராணி லக்ஷ்மிபாயைப் போல் உடை அணிந்து கொண்டு, படைக்குத் தலைமை தாங்கினார்.
1. ராணி அவந்திபாய் நாட்டை ஆங்கிலேயர்களிடமிருந்து மீட்க உறுதி பூண்டார் அவந்திபாய். நான்காயிரம் வீரர்களைத் திரட்டிக் கொண்டு 1857 ஆம் வருடம், ஆங்கிலேயர்களுக்கு எதிராகப் படையெடுத்துப் புறப்பட்டார்
1. ஜானகி ஆதி நாகப்பன் இந்திய தேசிய இராணுவத்தில் சேர்ந்து, ஜான்சி ராணி படையில் துணைத் தளபதியாகப் பதவி உயர்ந்தவர். பர்மா இந்திய எல்லையிற் துப்பாக்கி ஏந்தி ஒரு போர் வீராங்கனையாகக் களம் கண்டவர்.
1. அன்னி பெசண்ட் ஆங்கில அரசின் அடக்குமுறைகள் அவரை வெகுவாகப் பாதித்தன. விடுதலைப் போராட்டத்திற்கு ஆதரவாக காமன் வீல்' என்ற வாரப் பத்திரிகையை 1913 ஆம் ஆண்டில் ஆரம்பித்தார். 1914 ஆம் ஆண்டில் சென்னையில் இருந்து நியூ இந்தியா என்ற பெயரில் நாளேடு ஒன்றை ஆரம்பித்து நடத்தினார்.
1. சரோஜினி நாயுடு இந்திய சுதந்திரப் போராட்டத்தில் மகாத்மா காந்தியுடன் இணைந்து தண்டி யாத்திரையில் ஈடுபட்டார்.
1. ருக்மிணி லட்சுமிபதி 1930ல் வேதாரண்யத்தில் நடந்த உப்பு சத்தியாக்கிரகத்தில் கலந்து கொண்டதற்காக ஓராண்டு சிறையிலடைக்கப்பட்டார்
1. கஸ்தூரிபாய்காந்தி மகாத்மாகாந்தியின் துணைவியார்.
1. விஜயலக்குமி பண்டிட் ( ஜவகர்லால் நேருவின் சகோதரி)
1. சுசேதாகிருபளானி (ஆச்சாரிய கிருபளானியின் துணைவியார்)
1. மீராபென் (1892 – 1982) ஆங்கிலேய பெண்மணி இந்தியாவில் தங்கி இருந்தபோது மகாத்மாகாந்தியின் உதவியாளராக பணிபுரிந்தார் ,கிருஷ்ண பக்தையான இவருக்கு மகாத்மாகாந்தி வழங்கிய பட்டம் **மீராபாய்**.  
மோனிக்கா இராமேஸ்வரம்
# இந்திய விடுதலைப் போராட்டத்தில் பெண்களின் பங்கு

## சுதேசி மற்றும் அந்நியப் பொருட்கள் புறக்கணிப்பு இயக்கம்

சிதம்பரனார் அவர்கள் சிறையில் பல கொடுமைகளுக்குள்ளாக்கப்பட்டார். அவரின் தண்டனையைக் குறைக்கும் பொருட்டு அவர் மனைவி மீனாட்சியம்மாள் ஆளுநர், வைசிராய் மற்றும் இங்கிலாந்து மன்னருக்கு தந்தியும், மனுவும் அனுப்பி வேண்டுகோள் விடுத்தார். தன் கணவரின் விடுதலையின் பொருட்டு வழக்கு நடத்தியதால் தங்கள் நிதிநிலை மோசமாக உள்ளதாகவும், இங்கிலாந்து நீதிமன்றத்தில் வழக்கு தொடர்ந்தால் அவர் விடுதலை பெறும் வாய்ப்புள்ளதாகவும் அதற்காக ரூ.10,000 தேவைப்படும் என்றும்,
தற்போதைய இயலாத சூழ்நிலையை தெரிவித்தும், உதவி கேட்டு 1908-ஆம் ஆண்டு நவம்பர் மாதம் பத்திரிக்கைகளில் விளம்பரப்படுத்திய செய்தியை படிப்போர் யாவரும் கண்கலங்கும்படியாக இருந்தது.  
சிறையில் அவரை படாதபாடு படுத்தினர். அதனை தாங்கிகொள்ள இயலாதவராகி சிதம்பரனார் தன்னை தண்டனைக்கேற்ப அந்தமான் தீவுக்கே அனுப்புமாறு வைஸ்ராய்க்கு மனுசெய்தார். தன் கணவர் சிறையில் அனுபவிக்கும் கொடுமைகளைப் பார்த்து வேதனையுற்ற மீனாட்சியம்மாள் தன் கணவரை தமிழ்நாட்டுச் சிறைகளில் வைத்து கொடுமை படுத்துவதைவிட அந்தமானுக்கே அனுப்புமாறு இங்கிலாந்து மன்னருக்கே மனுசெய்தார்.ஒரு தேச பக்தனின் மனைவியின் துயரத்திற்கு இவ்வம்மையாரின் வாழ்க்கை ஓர் எடுத்துக்காட்டு. இவ்வாறுதான் ஒவ்வொரு தேசபக்தனின் மனைவியரும் நாட்டுப்பணிக்காக தங்கள் கணவன்மார்களை அர்ப்பணித்துவிட்டு துயர வாழ்க்கை வாழ்ந்தனர்.
தேசியகவி சுப்பிரமணிய பாரதியின் மனைவி செல்லம்மாள் பட்ட துயரம் எழுத்தால் வடிக்க முடியாதது.
# இந்திய விடுதலைப் போராட்டத்தில் பெண்களின் பங்கு

## சுயஆட்சி இயக்கம்

சமூக கட்டுப்பாட்டிற்குள்ளாகி அடைப்பட்டுக் கிடந்த தமிழக மகளிரை அரசியலில் ஈர்த்தது அன்னிபெசன்ட் என்ற அயர்லாந்து அம்மையாரால் காங்கிரஸின் ஆதரவோடு 1916-இல் சென்னையில் தொடங்கப்பட்ட சுயஆட்சி இயக்கமாகும். ஆங்கில அரசை எதிர்த்து இந்தியா சுய ஆட்சி பெறவேண்டுமென்று போர்க்கொடி தூக்கியமையால் இவர் சிறை வைக்கப்பட்டார். இவ்வம்மையாரின் கைது ஏராளமான பெண்களை இவர் இயக்கத்தில் சேருமாறு தூண்டியது. அதில் குறிப்பிடத் தக்கவர் பம்பாய் மருத்துவக் கல்லூரியில் படித்துக் கொண்டிருந்த சென்னையைச் சேர்ந்த மாணவி சிவகாமு அம்மா ஆவார். தான் மருத்துவராகி நாட்டிற்கு சேவை செய்வதைவிட இப்போராட்டத்தின் மூலம் ஏராளமான தேச சேவை செய்ய முடியமென்றுணர்ந்து படிப்பை விட்டுவிட்டு 1917-ஆம் ஆண்டு ஆகஸ்ட் மாதம் சென்னை வந்தார்.அம்மையார் கைதினை கண்டித்து சென்னையைச் சேர்ந்த சுமார் 300 பெண்கள் திருமதி டாரதி ஜீன ராசதாஸா தலைமையில் செம்டம்பர் 14-ஆம் நாள் பொதுக் கூட்டம் கூட்டினர். அக்கூட்டத்தில் சிவகாமு அம்மாள் சொற்பொழிவு ஆற்றினார். அதைத் தொடர்ந்து அன்னிபெசன்ட் அம்மையார் படமும் சுயஆட்சி கொடியும் கையில் ஏந்தி தடை உத்தரவையும் மீறி பெண்கள் ஊர்வலமாகச் சென்றார்கள். பின்னர் அம்மையார் விடுதலை பெற்று சென்னை வந்தபோது ஏராளமான பெண்கள் அவரை சூழ்ந்து வாழ்த்துத் தெரிவித்தனர்.
# இந்திய விடுதலைப் போராட்டத்தில் பெண்களின் பங்கு

## நீல் சிலை சத்தியாக்கிரகம்

இச்சத்தியாகிரகம் 1927 ஆகஸ்ட் மாதம் 11-ம் தேதி சென்னை மவுன்ட் ரோட்டிலுள்ள கர்னல் நீலின் சிலையை அகற்றுவதற்காகத் தொடங்கப்பட்டது. இப்போராட்டத்திற்கு தூண்டுதலாக இருந்த சம்பவம்,
திருமதி டி.வி.எஸ். சௌந்தரம் அவர்களால் தமிழில் மொழி பெயர்க்கப்பட்ட "1857 இந்தியாவில் முதல் சுதந்திரப் போராட்ட வரலாறு" என்ற வீரசாவக்கரால் ஆங்கிலத்தில் எழுதப்பட்டு தடை செய்யப்பட்ட புத்தகமாகும். புத்தகம் இருக்கிறது என்று அரசாங்கத்திற்கு தெரிந்தால் உடனே அவர்கள் வீட்டில் சோதனை நடக்கும். எவ்வளவோ கஷ்டங்களிருந்தும் தைரியமாகவும், வெற்றிகரமாகவும் இப்புத்தகத்தை பாண்டிச்சேரியிலிருந்து கொண்டு வந்து இவர் எளிய தமிழில் மொழி பெயர்த்துதவினார்.இப்புத்தகத்தை படித்தபின் தான் கர்னல் நீல் அவர்கள் 1857 புரட்சியின்போது செய்த கொடுமைகள் தெரிய வந்தன. அக்கொடியவன் சிலையை எப்படியாவது அகற்றிவிட வேண்டுமென்ற தேசபக்தி மேலோங்கியது. உடனே ரெ. சிதம்பர பாரதி, ரா. ஸ்ரீநிவாஸ வரதன், பத்மாசனி அம்மாள் ஆகிய மூவரும் போராட்டத்திற்கான திட்டம் வகுத்து, திருநெல்வேலி சுப்பராயலு நாயிடுவையும், இராமநாதபுரம் முகம்மது சாலியாவையும் போராட்டத்தை தொடங்குவதற்கு அனுப்பத் தீர்மானித்தனர். அவர்களுக்கு சென்னை செல்வதற்குரிய செலவை பத்மாசனி அம்மாள் தன் கொலுசை அடகு வைத்து கொடுத்து உதவினார். இருவரும் ஆகஸ்ட் 11-ஆம் நாள் தேசியக்கொடி, பூமாலை, உளி, சம்மட்டி, ஏணி முதலியவற்றுடன் சென்று சிலையை உடைக்க ஆரம்பித்தனர். சற்றுநேரத்தில் அவர்கள் கைது செய்யப்பட்டு காவலில் வைக்கப்பட்டனர். ஆனாலும் போராட்டம் தொடர்ந்து நடந்தது. பலர் கைதானார்கள். தமிழ்நாட்டின் பல பகுதியிலிருந்தும் பெண்கள் வந்து இப்போராட்டத்தில் கலந்து கொண்டனர். அவர்களில் ஒருவரான சேலம் அங்கச்சி அம்மாள் செப்டம்பர் 1-ஆம் நாள் கழுத்தில் மாலையுடனும் கையில் கோடரியுடனும் போலீசை மீறி சிலையை உடைக்கச் சென்றபோது கைது செய்யப்பட்டு நீதிமன்றக் காவலும், 7 ரூபாய் அபராதமும் விதித்து தண்டிக்கப்பட்டார். இப்போராட்டத்தில் கடலூரைச் சேர்ந்த அஞ்சலையம்மாளும் அவர் மகள் அம்மாகண்ணு அம்மாள் என்ற 12 வயது சிறுமியும் செப்டம்பர் 6-ஆம் நாள் கைது செய்யப்பட்டு அஞ்சலையம்மாளுக்கு 25 ரூபாய் அபதாரமும் அதில் தவறினால் ஒருவார கடுஞ்சிறைத் தண்டனையும் அம்மாகண்ணு அம்மாவுக்கு நான்கு வருடம் குழந்தைகள் இல்லத்தில் வைப்பது என்ற தண்டனையும் விதிக்கப்பட்டது.அஞ்சலையம்மாவைத் தமிழ்நாட்டில் தெரியாதவர்கள் இருக்கமுடியாது. இவர்பேச்சில் பெண்கள் வசீகரிக்கப்பட்டு தேச பக்தி கொண்டவர்களாகி விடுவார்கள். இவரை தென்னாற்காடு மாவட்ட வேலுநாச்சியார் என்று மக்கள் செல்லமாக அழைத்தனர்.
# இந்திய விடுதலைப் போராட்டத்தில் பெண்களின் பங்கு

## சைமன் குழு எதிர்ப்பு

தமிழ்நாட்டில் சைமன் குழு எதிர்ப்பு நடவடிக்கைகளை முதலில் எடுத்தவர் அன்னி பெசன்ட் அம்மையார் அவர்களே. 1927-ஆம் ஆண்டு, நவம்பர் மாதம் சென்னையில், பெண்கள் அடங்கிய குழு ஒன்றை சைமன் குழுவை எதிர்க்கும் பணிக்காகத் தோற்றுவித்தார்.ஏராளமான சொற்பொழிவுகள் நிகழ்த்தினார். அவற்றில் யாமினி பூர்ண திலகம்மா, திருமதி. மாசிலாமணி, திருமதி. ருக்மணி லட்சுமிபதி மற்றும் பலர் சொற்பொழிவாற்றினார்கள்.சென்னையைச் சேர்ந்த இந்தியப் பெண்கள் அமைப்பும் சைமன் குழுவை இரண்டு காரணங்களுக்காக எதிர்த்தது. ஒன்று அக்குழுவில் இந்தியர்கள் இடம்பெறாதது. மற்றொன்று பெண்கள் இடம் பெறாதது
# இந்திய விடுதலைப் போராட்டத்தில் பெண்களின் பங்கு

## சட்டமறுப்பு இயக்கம்
கைதானவர்கள் 1931 ஆம் ஆண்டில் ஏற்பட்ட காந்தி-இர்வின் ஒப்பந்தத்தின்படி விடுதலையடைந்தனர். இவ்வொப்பந்தத்தின்படி நாடு முழுவதும் சாத்வீக மறியல் தொடங்கப்பட்டது. மதுரையில் அக்டோபர் மாதம் வரை அந்நியத் துணிக்கடைகள் மறியல் தீவிரமாக நடைபெற்றது. இதில் டாக்டர் பிச்சைமுத்து அம்மாள் தலைமையில் சுமார் ஐம்பது பெண்கள் மறியல் செய்தனர். இது தொடர்பாக மதுரை பத்மாசனி அம்மாள், சீதாலட்சுமி, தாயம்மாள் ஆகியோரின் தீவிரப் பிரச்சாரங்கள் குறிப்பிடத் தக்கவை.சென்னை நகரில் இப்போராட்டம் பெரும்பாலும் பெண்களால் மட்டுமே நடத்தப்பட்டது. அவர்களுக்கு துர்காபாய் அம்மாளும், திருமதி கஸினும் தலைமை தாங்கினார்கள். காந்தி-இர்வின் ஒப்பந்தத்தை நிராகரித்து சாத்வீக மறியல் செய்தவர்களில் பலரை அரசாங்கம் கைது செய்தது. அதில் குறிப்பிடத்தக்கவர்கள் திருநெல்வேலி மாவட்டத்தைச் சேர்ந்த லட்சுமி அம்மாவும், திருவல்லிக்கேணியை சேர்ந்த கமலாபாயும் ஆவார்கள். இவர்களுக்கு ஆறுமாதம் சிறை தண்டனை விதிக்கப்பட்டது. மேலும் கிருஷ்ணாபாயும் வேறு இரண்டு பெண்களும், எண்பது தொண்டர்களும் சென்னை ராட்டன் கடை வீதி துணிக்கடைகளை மறியல் செய்தபோது கைது செய்யப்பட்டு சிறை வைக்கபடபட்டார்கள், இவர்களின் முயற்சியால், ஏராளமான அந்நியத் துணி வியாபாரிகள் தங்கள் கடைகளை மூடினர்.  
1932-ஆம் ஆண்டு தொடக்கத்தில் ஒப்பந்தத்திற்கு விரோதமாக அரசு நடந்து கொண்டமையால் காந்தியடிகள் காரிய கமிட்டியுடன் ஆலோசித்து போராட்டத்திற்கான பல திட்டங்களை வகுத்தார். இதை அறிந்த வைசிராய் வெல்விங்டன் காந்தியடிகளைக் கைது செய்து காவலில் வைத்தார். இச்செய்தி எட்டியதும் தேசம் முழுவதும் கடையடைப்பு, வேலை நிறுத்தம் மற்றும் பொதுக் கூட்டங்கள் நடத்தி மக்கள் தங்கள் கண்டனத்தை தெரிவித்தனர். நாடு முழுவதும் அடக்குமுறை தலைவிரித்தாடத் தொடங்கியது. முக்கிய அங்கத்தினர்களும், தலைவர்களும் கைது செய்பப்பட்டனர். காங்கிரஸ் குழுக்களை சட்ட விரோதமான ஸ்தாபனம் என்று அறிவித்து அவைகள் கலைக்கப்பட்டன.  
தமிழகத்தில், காந்தியடிகள் கைது மக்களை திரண்டு எழச் செய்தது, காங்கிரஸ் நியமித்துள்ள பிரதிநிதிகளான பத்மாசனி அம்மாள், தாயம்மாள் மற்றும் சீதாலட்சுமி, முத்தம்மாள், சித்து பாக்கியலட்சுமி அம்மாள், கொண்டாலட்சுமி அம்மாள், கே.டி. கமலா ஆகிய முப்பது பெண்கள் மதுரையில் மட்டும் கைதாகி சிறை சென்றனர்.இரண்டாவது தடவையாக 1932 ஆம் ஆண்டில் அம்புஜம்மாள் துணிக்கடை மறியல் செய்தபோது கைது செய்யப்பட்டு வேலூர் சிறையில் காவலில் வைக்கப்பட்டார். சென்னையைச் சேர்ந்த ஞானம்மாளும் இப்போராட்டத்தில் ஈடுபட்டதற்காக கைது செய்யப்பட்டு சிறை வைக்கப்பட்டவர்களில் ஒருவராவார். இப்போராட்டத்திலும் ருக்மணி லட்சுமிபதியும்;, துர்காபாயும் ஈடுபட்டார்கள்.
# இந்திய விடுதலைப் போராட்டத்தில் பெண்களின் பங்கு

## தேசபக்தி பாடல்கள்

சுதந்திரப் போராட்டம் தீவிரமாக நடைபெற்ற காலத்தில், தேசபக்தர்கள் தங்கள் குடும்ப நிகழ்ச்சிகளிலும் தேசபக்தி பாடல்களுக்கே முதலிடம் கொடுத்தனர். அரசியல் கூட்டங்களிலும் தேசபக்தி பாடல்கள் பாடப்படுவது வழக்கம். அந்நாளில் தேசபக்திபாடல்கள் பாடுவதில் தனிஆர்வம்காட்டி வந்தபெண்களில் கோதை நாயகி, கே.பி.சுந்தராம்பாள் மற்றும் டி.கே.பட்டம்மாளும் சிறப்புடையவர்கள. இவாகள் கணீரெனப் பாடும் தேசபக்தி பாடல்களால் ஈர்க்கப்பட்டு போராட்ட இயக்கங்களில் பங்குகொண்ட தொண்டர்கள் ஏராளம். பாரதியின் பாடல்களை சிறப்பாக பாடும் வல்லமை பெற்றவர் கோதை நாயகி. காங்கிரஸ் நிகழ்ச்சிகளில் இவ்வம்மையார் பெயர் இடம்பெற்றாலே கூட்டம் ஏராளம் சேரும். மதுரகவி பாஸ்கரதாஸ் இயற்றிய பாடல்களான
- காந்தியோ பரமஏழை சந்நியாசி
- தாயிடம்அன்பில்லாத சன்மம் வீணே
- நம்பிக்கை கொண்டெல்லோரும ராட்டை சுற்றுவோம்
- காந்தி லண்டன் சேர்ந்தார்
என்ற நான்குபாடல்களையும் கே.பி.சுந்தராம்பாள் அருமையான முறையில் இசைத்தட்டில் பாடி மக்களிடையே கொண்டு சேர்த்தார். பாரதியாரின் பாடல்களை சென்னை அரசு தடை செய்ததை எதிர்த்து நடத்தப்பட்ட கூட்டங்களில் இவர் "நெஞ்சு பொறுக்குதில்லையே" என்ற பாடலைப்பாடி மக்களை வீறுகொண்டெழச்செய்தார்.  
உப்பு சத்யாக்கிரகத்தையொட்டி காந்தி சிறை சென்ற போது "காந்தியோ பரம ஏழை சந்நியாசி" என்ற பாடல் இவரால் பாடப்பட்டு இசைத்தட்டில் பதிவு செய்து நாடெங்கும் பரப்பப்பட்டது. காங்கிரஸ் கொள்கையில் பற்று ஏற்பட்டு அதனால் ஓய்வு நேரங்களில் நூல் நூற்று அதை காங்கிரஸ் குழவிற்கு அனுப்பி வைத்து கொண்டிருந்தார். 1931 ஆம் ஆண்டு தனது வீட்டிலிருந்த வெளிநாட்டுத் துணிகளை தீயிட்டுக் கொளுத்தினார். தானே கதர் துணிகளை முதுகில் சுமந்து கொண்டு மயிலாப்பூரிலுள்ள அறுபத்து மூவர் திருவிழாவில் விற்று காங்கிரஸ் குழவிற்கு அனுப்பியிருக்கிறார். 1932 ஆம் ஆண்டு பகத்சிங், இராச குரு, சுகதேவ் என்ற மூன்று இளைஞர்களை தூக்கிலிட்டு கொன்றபோது அதை கண்டித்து எழுதப்பட்ட பாடலான
“பகத்சிங், ராச குரு, சுகதேவ்
சிறைவாயிலில் கண்ணீர் வடித்தாள் பாரத மாதா
…பெறற்கரிய பகத்சிங், ராச குரு, சுகதேவைப்
பிரிந்தே வருந்துகிறாள் நம் அன்னை பாரத மாதா”
என்ற பாடலை கே.பி.சுந்தராம்பாள் பாடி இசைத்தட்டில பதிவு செய்துள்ளார். இதற்கும் தடைவரவே அது வெகுவாகப் பரவவில்லை. நாடகக்கலைஞர்கள் மூலமே இப்பாடல் பாமர மக்களைச் சென்றடைந்தது.
இவ்வாறு பல பாடல்கள் மூலம் இவர் தேசபற்றினை மக்களிடம் ஏற்படுத்தினார். அந்நாளில் இவர் பாடியும், பேசியும் பெரும் கூட்டம் கூடியப் பிறகே காங்கிரஸ் தலைவர்கள் பேசத் தொடங்குவர்.<sup>49</sup>  
எஸ்.ஆர்.ரமாமணிபாய் பாடிய
- "ஆடு ராட்டே மகிழ்ந்தாடு ராட்டே
சுய ஆட்சியைக் கண்டோமென்றாடு ராட்டே"  
என்ற பாடல் கதராடை உற்பத்தி மூலம் சுய ஆட்சியை பெறமுடியுமென்ற கருத்தை வலியுறுத்தியது. மதுரை எம்.கண்ணம்மாள் பாடிய "சத்யமெங்குமே தளரா நாடு-இந்து தேசமதைப்புகழ்ந்துபாடு….”
என்ற பாடலும் பிரபலமானவை.<sup>50</sup>  
தங்களின் எழுத்துக்கள் மூலமும் பலர் தேசபக்தியை மக்களிடம் பரப்பினர். அவர்களில் பெண்களும் அடங்குவர். அவர்களில் குறிப்பிடத்தக்கவர் பண்டிதை அசலாம்பிகை அம்மையார். அவர் இயற்றிய நூல்களான காந்திபுராணம் மற்றும் திலகர் புராணம் இவரின் தேசபற்றிற்கு எடுத்துக்காட்டு.
# இந்திய விடுதலைப் போராட்டத்தில் பெண்களின் பங்கு

## தனிநபர் சத்தியாகிரகம்

அடக்குமுறை தீவிரமாகவே நாட்டில் இயக்கம் ஒருவாறு மந்தமடைந்தது. இதைப் பார்த்து தனிப்பட்ட சட்ட மறுப்புக்கு காந்தியடிகள் அனுமதி வழங்கினார். ஒவ்வொருவரும் கைதாகும் வரை சளைக்காது சேவைசெய்து கொண்டே இருக்கவேண்டும் என்று அவர் தனிப்பட்ட சட்டமறுப்பின் பெருமையை எடுத்துக் கூறினார். பின்னால் காந்தியடிகளும் சட்ட மறுப்பு செய்து தண்டிக்கப்பட்டார்.
தமிழகத்தைச் சேர்ந்த அனைத்து மாவட்டங்களிலும் பல பெண்கள் பங்கு கொண்டு சிறை சென்றனர். 1940 நவம்பர் திங்கள் 21ஆம் நாள் ருக்மணி லட்சுமிபதி சத்தியாக்கிரகம் நடத்தியமையால் ஓராண்டு காலம் சிறைத்தண்டனை பெற்றார்.
மதுரையில் கே.பி.சானகிஅம்மாள் இரண்டாம் உலகப் போருக்கெதிராகப் பிரச்சாரம் செய்தபோது கைதானார். மேலும்; மதுரையைச் சேர்ந்த சொர்ணம்மாள் மற்றும் செல்லம்மாள் பொதுக் கூட்டங்களில் சொற்பொழிவாற்றியமைக்காகக் கைது செய்யப்பட்டுச் சிறை வைக்கப்பட்டனர். அவர்களைப் பின்பற்றி மதுரையில் அகிலாண்டத்தம்மாள், லட்சுமிகாந்தன்பாரதி, திருமதி. சௌந்தரம் ராமசந்திரன், திருமதி. கிருஷ்ணசாமி, திருமதி. ராமசாமி ஆகியோர் சிறை சென்றனர்.  
குமாரமங்கலத்து சமீந்தாரினி இராதாபாய் சுப்பராயன் உலகப்போருக்கெதிராக எட்டு பக்கங்களில் தட்டச்சு செய்யப்பட்ட பிரசுரங்களை மக்களிடையே விநியோகித்துக்கொண்டிருந்தபோது கைது செய்யப்பட்டார்.  
தூத்துக்குடியைச் சேர்ந்த சி.ஆர். சாரதாம்பாள் அம்மாள் மற்றும் கரூரைச் சேர்ந்த பியாரி பீபி, ஆகியோர் இச் சத்தியாக்கிரகத்தில் ஈடுபட்டதற்காகக் கைது செய்யப்பட்டுச் சிறை வைக்கப்பட்டனர். சரஸ்வதி பாண்டுரங்கம் ஆறு மாத சிறைத்தண்டனை அடைந்து வேலூர் சிறையில் அடைக்கப்பட்டார். அதனால் அவருடைய இரண்டு வயது மகளையும் ஆறு மாத மகனையும் இழந்தார்.
# இந்திய விடுதலைப் போராட்டத்தில் பெண்களின் பங்கு

## ஜான்சி ராணி படை

ஜான்சி ராணி படை என்பது 1943ஆம் ஆண்டு நேதாஜியால் தொடங்கப்பட்ட இந்திய தேசிய ராணுவம் என்ற இயக்கத்தின் பெண்கள் பிரிவாகும். இந்திய தேசிய ராணுவத்தின் ஆண்கள் படை போல் அல்லாமல் இந்த ஜான்சி ராணி படை முற்றிலும் வெளிநாட்டு இந்தியப் பெண்களை வைத்தே அமைக்கப்பட்டது. 20 சிங்கப்பூர் பெண்களை கொண்டு லட்சுமி சுவாமிநாதன் என்ற பெண்ணால் அமைக்கப்பட்ட இப்படையில் 1500 பெண்கள் வரை சேர்ந்தனர். 18 வயது முதல் 28 வயதுள்ள பெண்களே இப்படையில் இணைய முடியும் என்பது விதி என்றாலும் 12 வயதில் இருந்து 45 வயது வரை உள்ள பெண்களும் இப்படையில் உண்மையை மறைத்து இடம்பெற்றதாக கருதப்படுகிறது. இதில் உள்ள நிறைய பெண்கள் தன் தங்க நகைகளை படையின் பொருளாதாரத்துக்காக தானம் தந்தனர். ஜானகி ஆதி நாகப்பன் இப்படையின் துணைத்தளபதியாய் இருந்தார்.
# ஐந்தறிவு

**ஐந்தறிவு** *(Five Senses)* என்பவை பார்க்கும் அறிவு, கேட்கும் அறிவு, தொடும் அறிவு, நுகரும் அறிவு, ருசிக்கும் அறிவு போன்றவற்றைக் குறிக்கும். இவ்வைந்து அறிவை மட்டுமே கொண்டவைகளாக விலங்கினத்தைக் குறிப்பிடுகின்றனர். அதாவது ஐந்தறிவு விலங்குகள் என்று வகைப்படுத்தப்பட்டுள்ளன. இருப்பினும் சில விலங்குகள் மேற்கூறிய ஐந்தறிவை விட தனித்துவமான அறிவுகள் இருப்பதனையும் அறிவியலாளர்கள் சுட்டிக்காட்டுகின்றனர்.
# பாரோக்களின் பட்டியல்

எகிப்தின் பதினெட்டாம் வம்ச ஆட்சியாளர்கள், முதன் முதலில் தங்களை பார்வோன்கள் என அழைத்துக் கொண்டனர். அதற்கு முந்தைய ஆட்சியாளர்களுக்கு இப்பட்டம் இல்லை.
# பாரோக்களின் பட்டியல்

## பாரோக்களின் பழைய பட்டியல்

பாரோக்களின் பட்டியல் கொண்ட பழைய குறிப்புகள் முழுமையாக இல்லை:
- பலெர்மோ மன்னர்கள் பட்டியல்
- துரின் மன்னர்கள் பட்டியல்
- அபிதோஸ் மன்னர்கள் பட்டியல்
- கர்னாக் மன்னர்கள் பட்டியல்
- சக்காரா மன்னர்கள் பட்டியல்
- மெடிநெத் அபு மன்னர்கள் பட்டியல்
# பாரோக்களின் பட்டியல்

## புகழ் பெற்ற பார்வோன்கள்

### வரலாற்றுக்கு முந்தைய எகிப்து

- பார்வோன் கா
- இரண்டாம் இசுகோர்ப்பியோன்
# பாரோக்களின் பட்டியல்

## புகழ் பெற்ற பார்வோன்கள்

### முதல் வம்ச மன்னர்கள்

- நார்மெர்
- ஹோர்-ஆகா
- ஜெத் - அரசி மெர்நெய்த்
- ஜெர்
- மெனஸ்
- டென்
- குவா
# பாரோக்களின் பட்டியல்

## புகழ் பெற்ற பார்வோன்கள்

### இரண்டாம் வம்ச மன்னர்கள்

- ஹோடெப்செகெம்வி
- நெப்ரா
- நய்நெத்செர்
- வெனெக்
- செனெத்
- முதலாம் நெபெர்காரா
- நெபெர்காசோகர்
- முதலாம் ஹட்ஜெபா
- சேத்-பெரிப்சென்
- சேக்கெமிப்-பெரென்மாத்
- நூப்நெபெர்
- காசெகெம்வி
# பாரோக்களின் பட்டியல்

## புகழ் பெற்ற பார்வோன்கள்

### மூன்றாம் வம்ச மன்னர்கள்

- ஜோசெர் - ஜோசெர் பிரமிடு
- செகெம்கெத்
- நெப்கா
- காபா
- ஹுனி
# பாரோக்களின் பட்டியல்

## புகழ் பெற்ற பார்வோன்கள்

### நான்காம் வம்ச மன்னர்கள்

- சினெபெரு
- கூபு
- ஜெதெப்பிரே - ஜெதெப்பிரே பிரமிடு
- காப்ரா - காப்ராவின் பிரமிடு
- மென்கௌரே - மென்கௌரே பிரமிடு
# பாரோக்களின் பட்டியல்

## புகழ் பெற்ற பார்வோன்கள்

### ஐந்தாம் வம்ச மன்னர்கள்

1. யுசர்காப் - 7 முதல் 8 ஆண்டுகள் வரை
1. சகுரா- 13 ஆண்டுகள் - சகுரா பிரமிடு
1. நெபெரிர்கரே ககை - 10 ஆண்டுகள் - நெபெரிர்கரே பிரமிடு
1. நெபெரேபிரே - 2 ஆண்டுகள்
1. செப்செஸ்கரே - சில மாதங்கள்
1. நியூசெர்ரே இனி - 24 அல்லது 35 ஆண்டுகள்
1. மென்கௌஹோர் கையூ - 8 அல்லது 9 ஆண்டுகள்
1. ஜெத்கரே இசேசி - 32 ஆண்டுகள்
1. உனாஸ் - 15–30 ஆண்டுகள்
# பாரோக்களின் பட்டியல்

## புகழ் பெற்ற பார்வோன்கள்

### ஆறாம் வம்ச மன்னர்கள்

- தேத்தி
- செசெஷெட் (அரசி) - (காப்பாட்சியர்)
- யுசர்கரே
- முதலாம் பெப்பி
- மெரென்ரே
- இரண்டாம் பெப்பி
- இரண்டாம் மெரென்ரே
- சிப்டா
# பாரோக்களின் பட்டியல்

## புகழ் பெற்ற பார்வோன்கள்

### எட்டாம் வம்ச மன்னர்கள்

- மென்கரே
- மெரன்ஹோர்
# பாரோக்களின் பட்டியல்

## புகழ் பெற்ற பார்வோன்கள்

### ஒன்பதாம் வம்ச மன்னர்கள்

1. முதலாம் மெரிப்பிரே கெட்டி
1. நெபர்கரே VII
1. இரண்டாம் நெபர்கௌர் கெட்டி
1. மெர்ரி
1. செட்
# பாரோக்களின் பட்டியல்

## புகழ் பெற்ற பார்வோன்கள்

### பத்தாம் வம்ச மன்னர்கள்

- மெரிகரே
# பாரோக்களின் பட்டியல்

## புகழ் பெற்ற பார்வோன்கள்

### 11-ஆம் வம்ச மன்னர்கள்

1. மூத்த இன்டெப்
1. முதலாம் மெண்டுகொதேப்
1. இராணி முதலாம் நெபெரு
1. இரண்டாம் மெண்டுகொதேப்
1. முதலாம் இன்டெப்
1. இரண்டாம் இன்டெப்
1. மூன்றாம் இன்டெப்
1. மூன்றாம் மெண்டுகொதேப்
1. நான்காம் மெண்டுகொதேப்
# பாரோக்களின் பட்டியல்

## புகழ் பெற்ற பார்வோன்கள்

### 12-ஆம் வம்ச மன்னர்கள்

1. முதலாம் அமெனம்ஹத் - கிமு 1991 – 1962 - அமெனம்ஹத் பிரமிடு
1. முதலாம் செனுஸ்ரெத் - கிமு 1971 – 1926 - எல்-லிஸ்டு பிரமிடு
1. இரண்டாம் அமெனம்ஹத் -கிமு 1926 - 1895 - வெள்ளைப் பிரமிடு
1. இரண்டாம் செனுஸ்ரெத் - கிமு 1897 – 1878 - எல்-லவுன் பிரமிடு
1. மூன்றாம் செனுஸ்ரெத் - கிமு 1878 – 1839 - தச்சூர் பிரமிடு
1. மூன்றாம் அமெனம்ஹத் - கிமு 1860 – 1814 -கருப்பு பிரமிடு
1. நான்காம் அமெனம்ஹத் - கிமு 1815 – 1806 - தெற்கின் மஸ்குனா பிரமிடு
1. இராணி சோபெக்நெபரு - கிமு 1806 – 1802 - வடக்கின் மஸ்குனா பிரமிடு
# பாரோக்களின் பட்டியல்

## புகழ் பெற்ற பார்வோன்கள்

### 15-ஆம் வம்ச மன்னர்கள்

- சாலிதிஸ்
- காமுடி
# பாரோக்களின் பட்டியல்

## புகழ் பெற்ற பார்வோன்கள்

### 17-ஆம் வம்ச மன்னர்கள்

- செக்கனென்ரே தாவோ
# பாரோக்களின் பட்டியல்

## புகழ் பெற்ற பார்வோன்கள்

### 18-ஆம் வம்ச பார்வோன்கள்

1. முதலாம் அக்மோஸ் - அரசி அக்மோஸ்-நெபர்தாரி
1. முதலாம் அமென்கோதேப் - அரசி அக்மோஸ்-மெரிதமுன்
1. முதலாம் தூத்மோஸ்
1. இரண்டாம் தூத்மோஸ் - அரசி ஆட்செப்சுட்டு
1. மூன்றாம் தூத்மோஸ்
1. இரண்டாம் அமென்கோதேப்
1. நான்காம் தூத்மோஸ்
1. மூன்றாம் அமென்கோதேப்
1. அக்கெனதென் - அரசி நெஃபர்டீட்டீ
1. மென்கௌரே
1. துட்டன்காமன்
1. ஆய்
1. ஹொரெம்ஹெப்
# பாரோக்களின் பட்டியல்

## புகழ் பெற்ற பார்வோன்கள்

### 19-ஆம் வம்ச பார்வோன்கள்

1. முதலாம் ராமேசஸ்
1. முதலாம் சேத்தி
1. இரண்டாம் ராமேசஸ்
1. மெர்நெப்தா
1. நெபர்தரி
1. இரண்டாம் சேத்தி
1. சிப்டா - அரசி தௌசரத்து
# பாரோக்களின் பட்டியல்

## புகழ் பெற்ற பார்வோன்கள்

### 20-ஆம் வம்ச பார்வோன்கள்

1. செத்னக்தே
1. மூன்றாம் ராமேசஸ்
1. நான்காம் ராமேசஸ்
1. ஐந்தாம் ராமேசஸ்
1. ஆறாம் ராமேசஸ்
1. ஏழாம் ராமேசஸ்
1. எட்டாம் ராமேசஸ்
1. ஒன்பதாம் ராமேசஸ்
1. பத்தாம் ராமேசஸ்
1. பதினொன்றாம் ராமேசஸ்
காலத்தில் பாபிரஸ் எனும் காகித்தில் குறிக்கப்பட்ட் துரின் மன்னர்கள் பட்டியலின் சிதைந்த சுருள் ஏடுகள், சீரமைத்த ஆண்டு 1904]]  
காலத்தில் அபிதோஸ் கோயில் சுவற்றின் கற்பலகையில் எகிப்திய மன்னர்களின் பெயர்களை குறுங்கல்வெட்டுகளில் செதுக்கப்பட்ட அபிதோஸ் மன்னர்கள் பட்டியல்]]
# பாரோக்களின் பட்டியல்

## புகழ் பெற்ற பார்வோன்கள்

### 21-ஆம் வம்ச பார்வோன்கள்

1. சுமெண்டஸ்
1. அமெனெனிசு
1. முதலாம் சுசென்னெஸ்
1. அக்கெபெர்ரி செதெபெனமூன்
1. அமெனிமோப்
1. மூத்த சோர்கோன்
1. அக்கெபெர்ரி செத்தேபென்ரெ
1. சியாமூன்
1. நெத்ஜெர்கெப்பிரே செதெபெனமூன்
1. இரண்டாம் சுசென்னெஸ்
# பாரோக்களின் பட்டியல்

## புகழ் பெற்ற பார்வோன்கள்

### 22-ஆம் வம்ச பார்வோன்கள்

**'''இருபத்தி இரண்டாம் வம்ச பார்வோன்கள்'''**  
| முதலாம் சோசென்க் | கிமு 943–922 |
| --- | --- |
| முதலாம் ஒசோர்கோன | கிமு 922–887 |
| இரண்டாம் சோசென்க் | கிமு 887–885 |
| முதலாம் டேக்லோத் | கிமு 885–872 |
| இரண்டாம் ஓசோர்கோன் | கிமு 872–837 |
| மூன்றாம் சோசென்க் | கிமு 837–798 |
| நான்காம் சோசென்க் | கிமு 798–785 |
| பாமி | கிமு 785–778 |
| ஐந்தாம் சோசென்க் | கிமு 778–740 |
| இரண்டாம் பெடுபாஸ்ட் | கிமு 740–730 |
| நான்காம் ஓசோர்கோன் | கிமு 730–716 |
# பாரோக்களின் பட்டியல்

## புகழ் பெற்ற பார்வோன்கள்

### 23-ஆம் வம்ச பார்வோன்கள்

| பார்வோன் / மன்னர் | உருவம் | குறிப்புகள் |  |
| --- | --- | --- | --- |
| ஹர்சிஸ்சி | <></> | கிமு 880 &ndash; 860 | மெம்பிஸ் பகுதி தனி ஆட்சியாளர் |
| இரண்டாம் டேக்லோத் | <></> | கிமு 840 &ndash; 815 | கீழ் எகிப்தின் இருபத்தி இரண்டாம் வம்ச மன்னர் மூன்றாம் சோசென்க்கின் சமகாலத்தவர் |
| முதலாம் பெதுபாஸ்ட் | <></> | கிமு 829 &ndash; 804 |  |
| முதலாம் இனுபுத் | கிமு 829 &ndash; 804 | இணை-ஆட்சியாளர் |  |
| ஆறாம் சோசெங்க் | கிமு 804 &ndash; 798 | தீபை நகரத்தை வென்று மேல் எகிப்தை 6 ஆண்டுகள் ஆண்டவர். |  |
| மூன்றாம் ஓசோர்கோன் | <></> | கிமு 798 &ndash; 769 |  |
| மூன்றாம் டேக்லோத் | <></> | கிமு 774 &ndash; 759 |  |
| ருத்தாமூன் | கிமு 759 &ndash; 755 |  |  |
| இனி | கிமு 755 &ndash; 750 | } |  |
# பாரோக்களின் பட்டியல்

## புகழ் பெற்ற பார்வோன்கள்

### 24ஆம் வம்ச பார்வோன்கள்

1. தெப்னெக்த்
1. பேக்கேன்ரெனெப்
# பாரோக்களின் பட்டியல்

## புகழ் பெற்ற பார்வோன்கள்

### 25-ஆம் வம்ச பார்வோன்கள்

- பியே
- தகர்க்கா
- தந்தமானி
# பாரோக்களின் பட்டியல்

## புகழ் பெற்ற பார்வோன்கள்

### 26-ஆம் வம்ச பார்வோன்கள்

- இரண்டாம் சாம்திக்
- மூன்றாம் சாம்திக்
# பாரோக்களின் பட்டியல்

## புகழ் பெற்ற பார்வோன்கள்

### 28-ஆம் வம்ச பார்வோன்

- அமியுர்தயுஸ்
# பாரோக்களின் பட்டியல்

## புகழ் பெற்ற பார்வோன்கள்

### 29-ஆம் வம்ச பார்வோன்கள்

1. முதலாம் நெபாருத்
1. சாமுத்தியுஸ்
1. ஹாக்கோர்
1. சாமுத்தியுஸ்
1. இரண்டாம் நெபாருத்
# பாரோக்களின் பட்டியல்

## புகழ் பெற்ற பார்வோன்கள்

### 30-ஆம் வம்ச பார்வோன்கள்

- முதலாம் நெக்தனெபோ
- தியோஸ்
- இரண்டாம் நெக்தனெபோ
# பாரோக்களின் பட்டியல்

## புகழ் பெற்ற பார்வோன்கள்

### 27-ஆம் வம்சம் & 31-ஆம் வம்ச பார்வோன்கள் (பாரசீக வம்சம்)

- இரண்டாம் காம்பிசெஸ்
- முதலாம் டேரியஸ்
- முதலாம் செர்கஸ்
- முதலாம் அர்தசெராக்சஸ்
- இரண்டாம் டேரியஸ்
- மூன்றாம் அர்தசெராக்சஸ்
- காபாஷ்
- அர்செஸ்
- மூன்றாம் டேரியஸ்
# பாரோக்களின் பட்டியல்

## எலனியக் காலம்

### கிரேக்கத் தாலமி வம்ச பார்வோன்கள்

1. தாலமி சோத்தர் -ஆட்சிக் காலம் கிமு 303 – 282
1. இரண்டாம் தாலமி - கிமு 285 – 246
1. மூன்றாம் தாலமி - கிமு 246 – 221
1. நான்காம் தாலமி - கிமு 221 – 203 - (சகோதரி & மனைவி முதலாம் கிளியோபாட்ரா)
1. ஐந்தாம் தாலமி - கிமு 203 – 181
1. ஆறாம் தாலமி - கிமு 181–164 மற்றும் 163 – 145 (சகோதரி & மனைவி இரண்டாம் கிளியோபாட்ரா)
1. ஏழாம் தாலமி - ஆட்சி செய்யவில்லை
1. எட்டாம் தாலமி - கிமு 170 – 163 மற்றும் 145 – 116)
1. ஒன்பதாம் தாலமி - கிமு 116 –107 மற்றும் கிமு 88 – 81
1. பத்தாம் தாலமி - கிமு 107 – 88 (சகோதரி & மனைவி நான்காம் கிளியோபாட்ரா)
1. பதினொன்றாம் தாலமி - கிமு 80
1. பனிரெண்டாம் தாலமி - கிமு 80–58 மற்றும் கிமு 55–51 (சகோதரி மற்றும் மனைவி ஐந்தாம் கிளியோபாட்ரா)
1. பதிமூன்றாம் தாலமி - கிமு 51 - 47 (சகோதரி மற்றும் மனைவி ஏழாம் கிளியோபாட்ரா)
1. பதிநான்காம் தாலமி - கிமு 47 – 44 (சகோதரி மற்றும் மனைவி ஏழாம் கிளியோபாட்ரா)
1. சிசேரியன் - கிமு 44 – 30 (ஏழாம் கிளியோபாட்ரா-ஜூலியஸ் சீசரின் மகன்)
# பாரோக்களின் பட்டியல்

## எலனியக் காலம்

### கிரேக்கத் தாலமி வம்ச பார்வோன்கள்

#### கிளியோபாட்ராக்கள்

1. முதலாம் கிளியோபாட்ரா
1. இரண்டாம் கிளியோபாட்ரா - காப்பாட்சியாளராக கிமு 145 – 116
1. மூன்றாம் கிளியோபாட்ரா - காப்பாட்சியாளராக கிமு 81 – 80
1. நான்காம் கிளியோபாட்ரா
1. ஐந்தாம் கிளியோபாட்ரா - காப்பாட்சியாளராக கிமு 58 – 57 மற்றும் 58 – 55
1. ஆறாம் கிளியோபாட்ரா - காப்பாட்சியாளராக கிமு 58
1. ஏழாம் கிளியோபாட்ரா - காப்பாட்சியாளராக கிமு 51 – 30
# பாரோக்களின் பட்டியல்

## இதனையும் காண்க

- கர்னாக் மன்னர்கள் பட்டியல்
- அபிதோஸ் மன்னர்கள் பட்டியல்
- துரின் மன்னர்கள் பட்டியல்
- பலேர்மோ மன்னர்கள் பட்டியல்
- மெடிநெத் அபு மன்னர்கள் பட்டியல்
- பண்டைய எகிப்திய அரசமரபுகள்
# யுகியா அமனோ

**யுகியா அமனோ**, *Amano Yukiya*, 9 மே 1947 – 18 சூலை 2019) யப்பானியதூதர் மற்றும் ஐ.நாஅங்கங்களில் பங்குபெறும் பன்னாட்டு குடியியல் அதிகாரியுமாவார். யப்பானின் தூதராக பன்னாட்டு அணுசக்தி முகமையகத்தில் பணியாற்றிய இவர் திசம்பர் 1, 2009 முதல் அந்நிறுவனத்தின் தலைமை இயக்குநராக பதவி வகித்தார்.
# யுகியா அமனோ

## அணுவாயுத பரவல் குறித்த இவரது பார்வை

ஆஸ்திரிய நாளிதழ் ஒன்றிற்கு*Die Presse* இவரளித்த நேர்முகமொன்றில் "ஹிரோஷிமா,நாகசாகி படுகொலைகளை எதிர்கொண்ட நாட்டிலிருந்து தான் வருவதால் அணுவாயுதப் பரவலை தடுப்பதில் உறுதியாக இருக்கப் போவதாக" கூறியுள்ளார்.
# யுகியா அமனோ

## இவரது நூல்கள்

- A Japanese View on Nuclear Disarmament, *The Non-Proliferation Review*, 2002
- The Significance of the NPT Extension, *Future Restraints on Arms Proliferation*, 1996
- La Non Proliferation Nucleaire en Extreme-Orient, *Proliferation et Non-Proliferation Nucleaire*, 1995
- Sea Dumping of Liquid Radioactive Waste by Russia, *Gaiko Jiho*, 1994
# ஒசே முகிக்கா

**ஒசே அல்பேர்ட்டோ முகிக்கா கோர்தானோ** (*José Alberto Mujica Cordano*, 20 மே 1935 – 13 மே 2025) உருகுவை அரசியல்வாதியும், உருகுவேயின் முன்னாள் அரசுத்தலைவரும் ஆவார். இவர் 2009 ஆம் ஆண்டில் இடம்பெற்ற அரசுத்தலைவர் தேர்தலில் வெற்றி பெற்றார். இவர் 2005 முதல் 2008 வரை அமைச்சராக இருந்தவர், பின்னர் மேலவை உறுப்பினராக இருந்தார்.
# ஒசே முகிக்கா

## அரசியல் பின்னணி

ஒசே முகிக்கா இளமையிலேயே உருகுவேயின் தேசியக் கட்சியில் இணைந்து கொண்டார். பின்னர் "டுப்பமாரொசு" என்ற பொதுவுடமைக் கட்சியில் இணைந்து 1960களிலும் 70களிலும் ஆட்சியிலிருந்த இராணுவ ஆட்சிக்கு எதிராக கெரில்லா போரில் பங்கு கொண்டார். இவர் பின்னர் 1972 ஆம் ஆண்டில் சிறைப்பிடிக்கப்பட்டார். 1973 இல் இடம்பெற்ற இராணுவப் புரட்சியை அடுத்து 14 ஆண்டுகள் இராணுவச்சிறையில் அடைக்கப்பட்டார். கடுமையான சூழ்நிலைகளில் அடிக்கடி தடுத்து வைக்கப்பட்ட முகிக்கா கிணற்றுக்கு அடியிலும் இரு ஆண்டுகள் தடுத்து வைக்கப்பட்டார். சிறையில் இருக்கும் போது டுப்பமாரொசின் ஏனைய தலைவர்களுடன் தொடர்பில் இருந்தார்.  
1985 மக்களாட்சி ஏற்பட்டவுடன், பொது மன்னிப்பின் கீழ் முகிக்கா விடுதலை ஆனார்.  
முகிக்கா பின்னர் டுப்பமாரொசின் ஏனைய உறுப்பினர்களுடன் சேர்ந்து புதிய கட்சியொன்றை ஏற்படுத்தி "அகண்ட முன்னணி" என்ற கூட்டமைப்பில் இணைந்தார். 2003 ஆம் ஆண்டில் இடம்பெற்ற பொதுத்தேர்தல்களில் இவரது கட்சி பெரும் வெற்றி பெற்றது.
# ஒசே முகிக்கா

## எளிமையான அரசுத்தலைவர்

உலகின் மிக எளிமையான அரசுத் தலைவர் என பெயர் பெற்றிருக்கிறார். தன்னுடைய வருமானத்தில் 90 விழுக்காட்டை 2025 சனவரியில், புற்றுநோய் தனது கல்லீரலுக்குப் பரவியுள்ளதாகவும், தான் இறந்து கொண்டிருப்பதாகவும், சிகிச்சையைத் தவிர்க்க முடிவு செய்துள்ளதாகவும் முகிக்கா அறிவித்தார். முகிக்கா 2025 மே 13 அன்று, தனது 90வது பிறந்தநாளுக்கு ஒரு வாரத்திற்கு முன்பு, மான்டிவீடியோவின் புறநகரில் உள்ள தனது பண்ணை வீட்டில் காலமானார்.
# ஊரன் அடிகள்

**ஊரன் அடிகள்** (22 மே 1933 – 13 சூலை 2022) சிறந்த சொற்பொழிவாளர், நூலாசிரியர், உரையாசிரியர், பதிப்பாசிரியர், பத்திரிகையாசிரியர், அற நிறுவனக் காவலர் முதலிய பன்முகச் சிறப்புப் படைத்தவர்.
# ஊரன் அடிகள்

## வாழ்க்கைக் குறிப்பு

திருச்சிராப்பள்ளி சமயபுரம் நரசிங்க மங்கலத்தில் ஊரன் அடிகள் பிறந்தார். 1955 முதல் பன்னிரண்டு ஆண்டுகாலம் திருவரங்கம், வேலூர், திருச்சிராப்பள்ளி நகராட்சிகளில் நகர் அமைப்பு ஆய்வாளராகப் பணியாற்றினார். தமது இருபத்திரண்டாம் வயதில் "சமரச சன்மார்க்க ஆராய்ச்சி நிலையம்" நிறுவி, தமிழ்ச் சமயங்களைப் பற்றியும், சன்மார்க்க நெறி பற்றியும் ஆராய்ச்சி செய்யத் தொடங்கினார். துறவு மேற்கொண்டார். 23.5.1968 அன்று வடலூரே இவரது வாழ்விடமாக மாறியது. 1970 ஆம் ஆண்டு முதலாக வடலூரில் சன்மார்க்க நிலையங்களில் அறங்காவலராக தமது பணியைத் துவக்கி, 25 ஆண்டுகளுக்கும் மேலாக அருந்தொண்டாற்றியவர்.
# ஊரன் அடிகள்

## எழுதிய நூல்கள்

நூல்கள் பலவற்றை எழுதியிருக்கிறார். அவற்றில் சில வருமாறு:  
சமரச சன்மார்க்க ஆராய்ச்சி நிலையம் இதுவரை வெளியிட்டுள்ள நூல்கள்  
1. வடலூர் வரலாறு, 1967
1. இராமலிங்கரும் தமிழும், 1967
1. பாடல்பெற்ற திருத்தலத்து இறைவன் இறைவி போற்றித் திருப்பெயர்கள்,1969
1. புள்ளிருக்கு வேளூரில் வள்ளலார், 1969
1. இராமலிங்க அடிகளின் சிதம்பர அனுபவங்கள், 1969
1. இராமலிங்க அடிகள் வரலாறு (தமிழக அரசின் பரிசு பெற்ற நூல்), 1971
1. வடலூர் திருவருட்பிரகாச வள்ளலார் தெய்வ நிலையங்களின் வரலாறு, 1972
1. இராமலிங்க அடிகளின் வரலாறு, கொள்கைகள், பாடல்கள், 1973
1. இராமலிங்க அடிகள் – ஒரு கையேடு (இராமலிங்க அடிகள் சித்தி நூற்றாண்டு விழா மலர்), 1974
1. வள்ளலார் மறைந்தது எப்படி ? (சாகாக்கலை ஆராய்ச்சி), 1976
1. வள்ளலார் கண்ட முருகன், 1978
1. வள்ளலார் வாக்கில் ஓங்காரமும் பஞ்சாக்கரமும், 1979
1. வள்ளுவரும் வள்ளலாரும், 1980
1. வடலூர் ஓர் அறிமுகம், 1982
1. சைவ ஆதீனங்கள், 2002
1. வீர சைவ ஆதீனங்கள், 2009
# ஊரன் அடிகள்

## பதிப்பித்த நூல்கள்

1. இராமலிங்க சுவாமிகள் சரித்திரக் குறிப்புகள் – ச.மு. கந்தசாமி பிள்ளை, 1970
1. இராமலிங்க சுவாமிகள் சரிதம் (செய்யுள்) – பண்டிதை அசலாம்பிகை அம்மையார், 1970
1. திரு அருட்பா ஆறு திருமுறைகளும் சேர்ந்தது, 1972
1. திரு அருட்பா (உரைநடைப்பகுதி), 1978
1. திரு அருட்பாத் திரட்டு, 1982
1. வள்ளுவரும் வள்ளலாரும், 2006
1. திருமூலரும் வள்ளலாரும், 2006
1. சம்பந்தரும் வள்ளலாரும், 2006
1. அப்பரும் வள்ளலாரும், 2006
1. சுந்தரரும் வள்ளலாரும், 2006
1. தாயுமானவரும் வள்ளலாரும், 2006
1. வள்ளலாரும் காந்தி அடிகளும், 2006  
திருஅருட்பா ஆறு திருமுறைகளையும் நன்கு ஆராய்ந்து கால முறைப்படி பகுத்து செம்மைப்படுத்தியுள்ளார். திரு அருட்பா உரைநடைப்பகுதி, திரு அருட்பா திரட்டு ஆகியவற்றைச் செம்பதிப்புகளாகப் பதிப்பித்து வெளியிட்டார். தமிழகத்தின் பல்கலைக்கழகங்களாகிய அண்ணாமலை, சென்னை, அழகப்பா முதலியவைகளில் அறக்கட்டளைச் சொற்பொழிவுகள் பல ஆற்றியுள்ளார்.  
சைவ சித்தாந்த பெருமன்றத்தில் இவர் வள்ளலார் தொடர்பாக ஆற்றிய உரைத் தொடர் நூல் வடிவம் கண்டுள்ளது. இமயம் முதல் குமரி வரை பலமுறை யாத்திரை செய்துள்ள ஊரன் அடிகள், மலேசியா, சிங்கப்பூர், இலங்கை, தென்னாப்பிரிக்கா, மொரிசியஸ், பிரான்ஸ், பிரித்தானியா, ஜெர்மனி, குவைத், அமெரிக்கா ஆகிய நாடுகளுக்குச் சென்று வந்தவர். தமிழகத் துறவியர் பேரவையின் துணைத் தலைவராக விளங்குகின்றார்.
# ஊரன் அடிகள்

## மறைவு

ஊரன் அடிகளார் சிதம்பரம் அரசு மருத்துவமனையில் சிகிச்சை பெற்றுவந்த நிலையில் 2022 சூலை 13 நள்ளிரவில் தனது 89-ஆவது அகவையில் காலமானார்.
# சிகப்பு நாடா

*சிகப்பு நாடா* என்பது வெவ்வேறு இடங்களில் வெவ்வேறு அர்த்தம் குறிக்கும் சிகப்பு நிறம் கொண்ட நாடாவாகும். பெருவாரியாக, ஹெட்ச்.ஐ.வி/எய்ட்ஸ்சுடன் வாழும் தனிமைபடுத்தபட்ட மக்களின் அடையாளமாக இது விளங்குகிறது.
# சிகப்பு நாடா

## விழிப்புணர்ச்சி அடையாளம்

வடக்கு வாசலின் தூண்களுக்கு இடையே தொங்கவிடப்பட்டுள்ள பெரிய சிகப்பு நாடா]]
போதைப்பொருள் தடுப்பு மற்றும் எய்ட்ஸ் விழிப்புணர்ச்சிக்காக இந்த சிகப்பு நாடா உபயோகப்படுத்த படுகிறது.
# வணிகப் பகுப்பாய்வாளர்

வணிகப் பகுப்பாய்வுகளை மேறகொள்பவர் வணிகப் பகுப்பாய்வாளர் என்று அழைக்கப்படுகிறார். இத்தொழிலை புரிபவர் வியாபார, அரசாங்க, இலாப நோக்கற்ற நிறுவனங்கள் எவ்வாறு செயற்படுகிறது எனவும் அவற்றுக்குள்ள பிரச்சினைகளையும் ஆராய்வதே இவரது கடமை.
# வணிகப் பகுப்பாய்வாளர்

## நான்கு வகையான வணிகப் பகுப்பாய்வுகள்

குறைந்த்து நான்கு வகையான வணிகப் பகுப்பாய்வுகள் காணப்படுகின்றன. அவையாவன:  
1. முக்கிய திட்டங்களை வகுத்தல்- நிறுவனத்திற்கு தேவையான முக்கிய திட்டங்களை ஆராய்தல்
1. நிறுவனத்தை ஆராய்தல்- நிறுவனத்தின் சந்தை மற்றும் கொள்கைகள் பற்றி ஆராய்தல் மற்றும் நிறுவனத்தின் நோக்கங்களை ஆராய்தல்
1. செயற்பாட்டை நிறுவுதல்- நிறுவனத்தின் நோக்கங்களை அடையத்தக்க செயற்பாடுளை ஆராய்ந்து நிறுவுதல்
1. தகவல்தொழில்நுட்பத்தில் வணிகப் பகுப்பாய்வாளர்கள்- வர்த்தக சட்டங்களையும் தேவைகளையும் ஆராய்ந்து தகவல்தொழில்நுட்பத்தை வர்த்தகத்தில் சேர்த்தல்  
மென்பொருள் அபிவிருத்தி செய்யும் செயற்பாட்டில் வணிகப் பகுப்பாய்வாளர் வர்த்தகத்தையும் மென்பொருள் அபிவிருத்தி செய்பவர்களையும் இணைக்கும் முகமாக தொழில்படுவார்.
# வணிகப் பகுப்பாய்வாளர்

## வணிகப் பகுப்பாய்வாளர் ஒப்படைப்பவைகள்

வர்த்தக ஆராய்ச்சியானது பரந்த வீச்சை கொண்டது. தொழிற்நுட்ப ரீதியான வர்த்தக ஆராய்ச்சி தொடக்கம் உரிமையாளர் விருப்பு மற்றும் துணிச்சல் என்பவற்றை பொறுத்து நிறுவனத்தின் முக்கிய திட்டங்களை வகுத்தல் வரை பரந்துள்ளது.  
பின்வருவன பகுதி வர்த்தக ஆராய்ச்சியை தகவல் தொழில்நுட்ப நோக்கில் பார்க்கிறது. வர்த்தக ஆராய்ச்சியானது தேவைகளை ஏதேனுமொரு முறையில் சேர்த்து வைத்து கொள்ளும்.  
வர்த்தக தேவைகள்: நிறுவனத்தின் பரந்த நோக்கங்களை ஆராய்ச்சி செய்வதாக அமையும்.  
தொழிற்பாட்டு தேவைகள்: வர்த்தக தேவைகளை பூர்த்தி செய்வதற்காக ஒவ்வொரு பகுதியும் எவ்வாறு தொழில்பட வேண்டும் என்பதை ஆராய்ச்சி செய்வதாக அமையும்.  
உபயோகிப்பவரின் தேவைகள்: உபயோகிப்பவரின் தேவைகள் சரியான முறையில் ஆராய்ச்சி செய்து புரிந்து கொள்ளப்பட வேண்டும்.
தொழிற்பாடு அல்லாத தேவைகள்: வர்த்தக தேவைகளை பூர்த்தி செய்யாவிடினும் அவை வர்த்தகத்தை மெருகூட்டுவதாக அமையும். தரம், பாதுகாப்பு என்பன இதற்கு சில உதாரணங்கள் ஆகும். மென்பொருளை அமுல் படுத்துவது தொடர்பான ஆராய்ச்சிகளும் மேற்கொள்ளப்பட வேண்டும்.  
**அறிக்கை கட்டமைப்பு:** அறிக்கையின் நோக்கம், உபயோகிப்பவர்கள், காரணங்கள், விளக்கங்கள் என்பன தெளிவாக உள்ளடக்கப்படவேண்டும்.
# வணிகப் பகுப்பாய்வாளர்

## வணிகப் பகுப்பாய்வாளர் ஆவதற்கான தகுதிகள்

வணிகப் பகுப்பாய்வாளர் ஆவதற்கானமுன் இருக்க வேண்டிய தேவைகள் / நிபந்னைகள்:  
வணிகப் பகுப்பாய்வாளர் ஆவதற்கு குறித்த நிச்சயித்த வழிகள் இல்லை.பொதுவாக வணிகப் பகுப்பாய்வாளர்கள் தொழில்நுட்ப அறிவைகொண்டிருப்பர். அவர் பொறியியலாளர், மென்பொருள் பொறியியலாளர் அல்லது கணணி விஞ்ஞான பட்டப்படிப்பை மேற்கொண்டவராக இருக்கலாம். அல்லது வர்த்தக பின்னனியை கொண்டவராக இருக்கலாம்.  
வியாபார அறிவு மற்றும் ஆராய்ச்சி செய்யும் ஆற்றல் இத்தொழிலுக்கு பொருத்தமாக அமையும். திட்ட முகமையாளர், அறிவுரை கூறும் நிபுணர் என்பவர்களின் பணி வர்த்தக ஆராய்ச்சியாளரின் பணியுடன் சில கடமைகளில் பொருந்தும்.  
வணிகப் பகுப்பாய்வாளர் எப்பொழுதும் தகவல் தொழில்நுட்ப சார்ந்த திட்டங்களில் ஈடுபடுவது இல்லை. சந்தைப்படுத்தல் மற்றும் பண கொடுக்கல் வாங்கல்களிலும் இப்பணி பயன்படும்.  
வணிகப் பகுப்பாய்வாளர்கள் இன்று வங்கி, காப்புறுதி, தொடர்பாடல், மென்பொருள் அபிவிருத்தி போன்ற பல்வேறு துறைகளில் தொழில் புரிய முடியும். வணிகப் பகுப்பாய்வாளர்கள் ஒரு துறையில் இருந்து இன்னொரு துறைக்கு இலகுவாக மாற முடியும் ஏனெனில் வணிகப் பகுப்பாய்வாளர்கள் பொதுவாக அன்றாட நடவடிக்கைகளில் ஈடுபடுவது இல்லை மாறக உயர்ந்த பணிகளையே செய்வார்கள்.  
வணிகப் பகுப்பாய்வாளர்களுக்கு நிச்சயிக்கப்பட்ட குறித்த பாத்திரம் இல்லை. அவர்களின் நிலையை பொறுத்து அவர்களின் பாத்திரம் வரையறுக்கப்படும். அதனால் அவர்களின் நிலையை பொறுத்து வெவ்வேறு பெயர்களால் அழைக்கப்படுவர்.
# வணிகப் பகுப்பாய்வாளர்

## மென்பொருளும் வணிகப் பகுப்பாய்வாளர்களும்

மென்பொருள் அபிவிருத்தியில் வணிகப் பகுப்பாய்வாளர்களை பயன்படுத்துவதன் நன்மைகள்:  
மென்பொருள் அபிவிருத்தியில் வணிகப் பகுப்பாய்வாளர்களின் பங்களிப்பு மிக முக்கியமானது. வர்த்தக பிரிவினர் தங்களுடைய மென்பொருளை மிக விரைவாக தாம் நினைத்த வண்ணம் பெற விரும்புவார்கள். அதே வேளை மென்பொருள் அபிவிருத்தியாளர்கள் தங்களுக்கு விளங்கிய விதத்தில் மென்பொருளை அபிவிருத்தி செய்து கொடுக்க விரும்புவார்கள். மென்பொருள் அபிவிருத்தியாளர்களுக்கு வர்த்தக அனுபவம் இல்லாத்தால் வர்த்தக பிரிவினர் எதிர்பார்ப்பதை மென்பொருள் அபிவிருத்தியாளர்களால் வழங்க முடியாமல் போகலாம். இதனால் பல முரண்பாடுகள் இரு சாராரிடையேயும் ஏற்படும்.  
அண்மைக்காலமாக வெவ்வேறு விதமான ஆராய்ச்சியாளர்களை திட்டங்களில் அதிகமாக பயன்படுத்துகிறார்கள். திட்ட முகாமையாளர்கள், மென்பொருள் அபிவிருத்தியாளர்களுக்கும் வர்த்தக பிரிவினருக்கும் இடையே காணப்படும்தொடர்பாடல் குறைபாட்டை நீக்க வணிகப் பகுப்பாய்வாளர்களை பயன்படுத்துகிறார்கள்.
# ரொனால்டோ

**ரொனால்டோ லூயிசு நசாரியோ டி லிமா** (Ronaldo Luís Nazário de Lima; பிறப்பு 18 செப்டம்பர் 1976) **ரொனால்டோ** என்று அறியப்படும் இவர், பிரேசிலிய மேனாள் தொழில்முறைக் கால்பந்து வீரராவார். இவர் முன்களவீரராக விளையாடினார். லா லிகா சங்கமான ரியல் வல்லடோலிட்டின் உரிமையாளரும் தலைவருமாவார். , ***R9*** ஆகிய புனைப்பெயர் கொண்ட இவர் அனைத்துக் காலத்திற்குமான சிறந்த வீரர்களில் ஒருவராகக் கருதப்படுகிறார். முன்கள வீரர்களுக்கு ஒரு புதிய பரிமாணத்தைக் கொண்டு வந்துள்ளார். மூன்று முறை FIFA உலக வீரராகப் பெயரிடப்பட்டுள்ளார், இரண்டு பாலன் டி ஓர் விருதுகளை வென்றுள்ளார்.
# ரொனால்டோ

## ஆரம்பகால வாழ்க்கை

ரொனால்டோ லூயிஸ் நசாரியோ டி லிமா 18 செப்டம்பர், 1976 இல் இதாகுவாயில் நெலியோ நசாரியோ தி லிமா - சோனியா தோசு சந்தோசு பராதா தம்பதியினரின் மூன்றாவது குழந்தையாகப் பிறந்தார். ரொனால்டோவுக்கு நெலியோ சூனியர் என்ற சகோதரர் உள்ளார். இவருக்கு 11 வயதாக இருந்தபோது இவரது பெற்றோர் பிரிந்தனர். பின்னர், பள்ளிப் படிப்பினைத் தொடராமல் கால்பந்து வாழ்க்கையில் கவனம் செலுத்தினார். இவரது தாயார் "பள்ளியில் படிக்க வேண்டிய சமயத்தில் எப்போதும் தெருவில் கால்பந்து விளையாடிக் கொண்டிருந்தான், என்னால் அவனை பள்ளிக்கு அனுப்ப இயலாமல் போனது எனது போராட்டத்தில் நான் தோல்வி அடைந்தேன்" எனக் கூறினார். தனது திறமைகளை வளர்த்துக் கொண்டதற்காக ஃபுட்சால் அணிக்கு பாராட்டு தெரிவித்துள்ள ரொனால்டோ, "ஃபுட்சால் எப்போதும் எனது முதல் காதலாக இருக்கும்" என்று கூறியுள்ளார். சோசியல் ராமோஸைச் சேர்ந்த இவரது பயிற்சியாளர் அலிரியோ கார்வால்ஹோ: "ரொனால்டோவின் அனுகுமுறைதான் அவரது சிறப்பாகும். அவர் சந்திரனில் இருந்து வந்தவர் போல் இருந்தது. எந்தக் காரணிகளும் கால்பந்து விளையாடுவதில் இருந்து அவரைத் தொந்தரவு செய்யவில்லை, எதுவும் அவரை பயமுறுத்தவில்லை, எதுவும் அவரை அவரது விளையாட்டிலிருந்து வெளியேற்றவில்லை" எனக் கூறினார்.